***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**8 нче сыйныф**

**Үткәрү вакыты – 90 минут**

**Максималь балл – 44**

**I. Тестлардан дөрес җавапны билгеләгез.**

1. Хәрефләргә караганда авазлар саны күбрәк булган сүзне билгеләгез. **(2 балл)**

а) *шигырь*;

**ә) *төнбоек*;**

б) *көньяк*;

в) *урман*.

2. Басымы беренче иҗеккә төшкән сүзне билгеләгез. **(2 балл)**

а) *карбыз*;

ә) *төлкедәй*;

**б) *кемдер*;**

в) *күрдегезме*.

3. Бирелгән фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

***Тишек көймәгә утырту***

а) аптырату;

**ә) алдалау;**

б) дөресен сөйләү;

в) дөрес юл күрсәтү.

4. Гарәп-фарсы алынмасын билгеләгез. **(2 балл)**

**а) *табигать*;**

ә) *кәбестә*;

б) *буфет*;

в) *фамилия.*

5. Мәкальдәге ясалма сүзләрнең саны дөрес күрсәтелгән рәтне билгеләгез. **(2 балл)**

*Иртәнге ашны ташлама, кичке ашны башлама.* (Мәкаль)

а) 2;

**ә) 3;**

б) 4;

в) 5.

6. Җөмләдәге затланышлы фигыльләрнең саны дөрес күрсәтелгән рәтне билгеләгез. **(2 балл)**

*Мин көзне яратам, чөнки юллардан ашлык төялгән машиналар чаба, бакчаларда алмалар, помидорлар пешә.* (Газиз Мөхәммәтшин)

а) 1;

ә) 2;

**б) 3;**

в) 4.

7. Мәкальдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Ябалак күрмәгәнгә, кояш гаепле* ***түгел****.* (Мәкаль)

а) бәйлек;

ә) теркәгеч;

б) ымлык;

**в) кисәкчә.**

8. Җөмләнең төре дөрес күрсәтелгән рәтне билгеләгез. **(2 балл)**

*Һавадагы торнаны тотам дип, кулыңдагы чыпчыкны ычкындырма.* (Мәкаль)

а) хикәя;

ә) сорау;

**б) боеру;**

в) тойгылы.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*[****ң****] тартыгы сүз башында язылмый. Татар телендә о, ө хәрефләре сүзнең* **беренче** *иҗегендә генә языла. Кулланылыштан төшеп калган сүзләрне* ***искергән*** *сүзләр дип атыйлар.* ***Диалекталь*** *сүзләр – бер җирлектә яшәүчеләр генә куллана торган сүзләр. Безнеке, сезнеке, аларныкы –* **тартым** *алмашлыклары. Фигыльләр барлыкта һәм* ***юклыкта*** *кулланыла.* ***Исем*** *фигыль рус телендә юк. Тезүче һәм* ***ияртүче*** *теркәгечләр була.*

**III. Гамәли-иҗади бирем.**

1. Текстны татар теленә тәрҗемә итегез. **(12 балл)**

*В деревне было много садов. Осенью поспевали яблоки и груши. В садах было много птиц. Они выводили птенцов и целый день кормили их червяками.*

*Ребята разорили гнезда птиц. Птицы улетели из этой деревни. Весной зацвели на яблонях цветы, но червяки забрались в цветы и поели их. Осенью не было на деревьях яблок и груш.*

*Поняли ребята, что птицы спасали их деревья, но было поздно.*

2. ***“Кошлар – безнең дусларыбыз”*** дигән тема белән бәйле фикерләрегезне 8-10 җөмләдән торган бәйләнешле текст итеп языгыз. **(8 балл)**